
ที่ มท ๐๘23.2/ว	กรมส่งเสริมการปกครองท้องถิ่น
	ถนนนครราชสีมา เขตดุสิต กทม. ๑๐3๐๐      
						      มิถุนายน 2569
[bookmark: _Hlk163611077][bookmark: _Hlk190767811]เรื่อง  	การเตรียมความพร้อมรับมือสถานการณ์ภัยแล้งและสภาพอากาศที่แปรปรวน
เรียน  ผู้ว่าราชการจังหวัด ทุกจังหวัด
อ้างถึง		1. หนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 199 ลงวันที่ 14 มกราคม 2569
		2. หนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 1071 ลงวันที่ 4 มีนาคม 2569
		3. หนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 1172 ลงวันที่ 9 มีนาคม 2569
สิ่งที่ส่งมาด้วย 	1. ข้อมูลพื้นที่เสี่ยงภัยแล้ง	จำนวน 1 ชุด
			2. แบบฟอร์มการรายงานข้อมูลการดำเนินการเมื่อเกิดสาธารณภัย
  				ผ่านไลน์กลุ่ม “ศูนย์ปฏิบัติการ สถ.”	จำนวน 1 ฉบับ
			3. แบบฟอร์มผลการดำเนินการเตรียมความพร้อมฯ
				ผ่านระบบออนไลน์ Google forms	จำนวน 1 ฉบับ
			4. สื่อประชาสัมพันธ์แนวทางการเตรียมความพร้อมรับมือสถานการณ์ภัยแล้ง
			    และสภาพอากาศที่แปรปรวนขององค์กรปกครองส่วนท้องถิ่น	จำนวน 1 ฉบับ
		ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครอง
ส่วนท้องถิ่นดำเนินการตามมาตรการรองรับฤดูแล้ง ปี ๒๕๖๘/๒๕๖๙ ของคณะกรรมการทรัพยากรน้ำแห่งชาติโดยให้องค์กรปกครองส่วนท้องถิ่นในพื้นที่เสี่ยงขาดแคลนน้ำจัดทำแผนปฏิบัติการให้สอดคล้องกับมาตรการดังกล่าว นอกจากนี้ได้แจ้งแนวทางการเตรียมการป้องกันและแก้ไขปัญหาภัยแล้ง ปี 2569 และแนวทาง
การเตรียมความพร้อมรับสถานการณ์พายุฤดูร้อน ปี 2569 โดยให้องค์กรปกครองส่วนท้องถิ่นดำเนินการเตรียมความพร้อมก่อนเกิดภัย การเผชิญเหตุ การให้ความช่วยเหลือประชาชนและการใช้จ่ายงบประมาณหลังเกิดภัย 
ซึ่งเป็นไปตามแนวทางของกองบัญชาการป้องกันและบรรเทาสาธารณภัยแห่งชาติ นั้น 
		กรมส่งเสริมการปกครองท้องถิ่นได้รับแจ้งจากสำนักเลขาธิการคณะรัฐมนตรีว่า 
ในคราวการประชุมคณะรัฐมนตรี เมื่อวันที่ 16 มิถุนายน 2569 นายอนุทิน ชาญวีรกูล นายกรัฐมนตรี
และรัฐมนตรีว่าการกระทรวงมหาดไทย ได้แจ้งให้ทุกหน่วยงานที่เกี่ยวข้องให้ความสำคัญกับการรับมือ
กับปัญหาภัยแล้งรุนแรงที่เกิดขึ้นจากสภาพภูมิอากาศของโลกที่มีแนวโน้มจะเป็น “strong” เอลนีโญ 
และเร่งรัดการดำเนินการในเรื่องต่าง ๆ ที่เกี่ยวข้อง ดังนั้น เพื่อให้การดำเนินการตามข้อสั่งการดังกล่าว 
เป็นไปด้วยความเรียบร้อย กรมส่งเสริมการปกครองท้องถิ่นจึงขอส่งข้อมูลพื้นที่เสี่ยงภัยแล้ง เพื่อเป็นข้อมูล
ในการเตรียมความพร้อมรับมือสถานการณ์ภัยแล้งและสภาพอากาศที่แปรปรวน และขอความร่วมมือจังหวัด ดำเนินการ ดังนี้
		1. ติดตามและเฝ้าระวังสถานการณ์น้ำในพื้นที่เสี่ยงภัยแล้งอย่างใกล้ชิด โดยให้ความสำคัญ
กับการแก้ไขปัญหากรณีการขาดแคลนน้ำเพื่อการอุปโภคบริโภคเป็นลำดับแรก 
		2. กรณีเกิดภัย ผลกระทบ และความเสียหายในพื้นที่ ให้สำนักงานท้องถิ่นจังหวัด
รายงานเหตุและการให้ความช่วยเหลือให้กรมส่งเสริมการปกครองท้องถิ่นทราบ ตามแบบฟอร์มการรายงานข้อมูลการดำเนินการเมื่อเกิดสาธารณภัย ผ่านไลน์กลุ่ม “ศูนย์ปฏิบัติการ สถ.” โดยเร็ว
/3. แจ้งเน้นย้ำ…

		3. แจ้งเน้นย้ำให้องค์กรปกครองส่วนท้องถิ่นดำเนินการเตรียมความพร้อม การเผชิญเหตุ 
และการให้ความช่วยเหลือในสถานการณ์ภัยแล้งและสภาพอากาศที่แปรปรวน ตามหนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 1071 ลงวันที่ 4 มีนาคม 2569 เรื่อง การเตรียมการป้องกันและแก้ไขปัญหา
ภัยแล้ง ปี 2569 และหนังสือกรมส่งเสริมการปกครองท้องถิ่น ด่วนที่สุด ที่ มท 0823.2/ว 1172 ลงวันที่ 
9 มีนาคม 2569 เรื่อง การเตรียมความพร้อมรับสถานการณ์พายุฤดูร้อน ปี 2569 โดยกำชับให้องค์กรปกครอง
ส่วนท้องถิ่นการดำเนินการตามข้อสั่งการนายอนุทิน ชาญวีรกูล นายกรัฐมนตรีและรัฐมนตรีว่าการกระทรวงมหาดไทย อย่างเคร่งครัด ดังนี้		
	3.1 ตรวจสอบ ควบคุมดูแลอาคาร สถานที่ติดตั้งป้ายโฆษณาต่าง ๆ ในเขตพื้นที่รับผิดชอบ หากตรวจสอบพบว่ามีการก่อสร้างไม่มั่นคงแข็งแรง ให้แจ้งเจ้าของอาคารหรือเจ้าของป้ายดำเนินการแก้ไขโดยทันที หากฝ่าฝืน ให้ดำเนินการตามหน้าที่และอำนาจตามพระราชบัญญัติควบคุมอาคาร พ.ศ. 2522 และที่แก้ไขเพิ่มเติม และกฎกระทรวงที่เกี่ยวข้อง
	3.2 สำรวจไม้ยืนต้นและกิ่งไม้ตามถนนริมทางหลวง สถานที่สาธารณะต่าง ๆ หากพบว่า
มีสภาพไม่ปลอดภัย ให้ดำเนินการตัดแต่ง เก็บขนต้นไม้ กิ่งไม้ หรือดำเนินการอื่นใดตามหน้าที่และอำนาจ 
เพื่อไม่ให้เกิดอันตรายต่อชีวิตและทรัพย์สินของประชาชน
	3.3 ดำเนินการขุดลอก/กำจัดผักตบชวาและวัชพืชลอยน้ำ ในพื้นที่ทางระบายน้ำหลัก 
ทางระบายน้ำรอง และแหล่งกักเก็บน้ำ เพื่อเพิ่มประสิทธิภาพการระบายน้ำและการกักเก็บน้ำเพื่อใช้อุปโภคบริโภค 
	3.4 คาดการณ์ปริมาณน้ำในแหล่งน้ำที่ต้องกักเก็บเพื่อใช้หลังฤดูฝน ให้เพียงพอ
ต่อความต้องการในการอุปโภคบริโภคของประชาชนในพื้นที่ โดยเฉพาะพื้นที่เสี่ยงขาดแคลนน้ำนอกเขต
พื้นที่การประปาส่วนภูมิภาค (พื้นที่ประปาท้องถิ่น)
	3.5 ให้ความร่วมมือจังหวัดในการจัดเตรียมแผนเผชิญเหตุจังหวัดให้สอดคล้อง 
กับสถานการณ์น้ำ สภาพความเสี่ยงภัย พื้นที่หมู่บ้าน/ชุมชนที่เคยเกิดปัญหากรณีขาดแคลนน้ำอุปโภคบริโภค เป็นประจำ ความต้องการใช้น้ำในด้านต่าง ๆ ในเขตพื้นที่องค์กรปกครองส่วนท้องถิ่น	
		3.6 รายงานผลการดำเนินการในการเตรียมความพร้อมรับมือสถานการณ์ภัยแล้ง
และสภาพอากาศที่แปรปรวน ตามแบบฟอร์มผลการดำเนินการเตรียมความพร้อมฯ ผ่านระบบออนไลน์ Google forms ให้กรมส่งเสริมการปกครองท้องถิ่นทราบ
		3.7 รายงานสถานการณ์ การดำเนินการแก้ไขปัญหา และการให้ความช่วยเหลือผู้ประสบภัย
ให้ผู้อำนวยการอำเภอที่รับผิดชอบในเขตพื้นที่และผู้อำนวยการจังหวัดทราบ อย่างต่อเนื่องจนกว่าจะสิ้นสุดสถานการณ์ ทั้งนี้ ขอให้แจ้งสำนักงานท้องถิ่นจังหวัดอีกทางหนึ่งด้วย
รายละเอียดปรากฏตามสิ่งที่ส่งมาด้วย
[bookmark: _Hlk79761714]	จึงเรียนมาเพื่อโปรดพิจารณา 
	ขอแสดงความนับถือ

                               อธิบดีกรมส่งเสริมการปกครองท้องถิ่น
กองป้องกันและบรรเทาสาธารณภัยท้องถิ่น
กลุ่มงานส่งเสริมการป้องกันและบรรเทาสาธารณภัย
โทร. 0 2241 9000 ต่อ 5212
ไปรษณีย์อิเล็กทรอนิกส์ saraban@dla.go.th

